EkBass/fiwiki-20250220-pages-articles huggingface dataset:
Sigrid Lehrbäck

Sigrid Emilia Lehrbäck (26. lokakuuta 1876 Oulu – 20. kesäkuuta 1923 Oulu) oli suomalainen taidemaalari.Suomen Kuvataiteilijamatrikkeli : Sigrid LehrbäckKansallisgalleria - Taidekokoelmat : Sigrid Lehrbäck Lehrbäckin vanhemmat olivat lastinmittaaja Anders Lehrbäck ja Margareta Suutari. Hän opiskeli Suomen Taideyhdistyksen piirustuskoulussa 1898–1899 sekä Taideteollisessa keskuskoulussa ja ulkomailla Pariisissa. Hän osallistui Suomen Taiteilijain näyttelyihin vuosina 1899, 1900, 1903, 1904, 1905, 1906 ja 1907. Lehrbäck toimi 1890-luvun lopulla taidemaalari Albert Edelfeltin avustajana ja hän avusti 1897 kenraalikuvernööri, kreivi P. Suvalovin muotokuvan, vuonna 1898 Nikolai II:n muotokuvan sekä myöhemmin Pariisin vuoden 1900 maailmannäyttelyä varten 1899 maalatun Näköala Haikon yli maalauksen tekemisessä Edelfeltiä.Oululainen maalasi Edelfeltin teoksia, Kaleva 23.10.2004 Lehrbäck oli opettajana Taideteollisessa keskuskoulussa 1900–1918 mutta joutui luopumaan tehtävästä sairauden takia. Hän oli naimisissa vuodesta 1914 Gustav Valdemar Lehtisen kanssa. == Teoksia == * Ateneumin kuvanveistosali : öljymaalaus. noin 1900 * Heijastuksia rannassa : öljymaalaus. == Lähteet == == Aiheesta muualla == * Suomalaisen kuvataiteen bibliografia : Sigrid Lehrbäck Luokka:Suomalaiset opettajat Luokka:Suomalaiset taidemaalarit Luokka:Vuonna 1876 syntyneet Luokka:Vuonna 1923 kuolleet
Putaja

Putaja on kulmakunta Sastamalan kunnan Suodenniemellä. Se sijaitsee Mouhijoen varrella ja sen alueella risteää Vammalan ja Suodenniemen välinen yhdystie ja Valtatie 11. Putajassa on noin 300 asukasta. Putaja ajatellaan usein kyläksi mutta se ei ole maarekisterikylä, vaan sen alue kuuluu pääasiassa entisen Mouhijärven kunnan Eskolan kylään. Vanha Mouhijoen ylittävä kolmiaukkoinen kivisilta on Putajan tunnusmerkki. Mouhijoen yli on tehty siltoja paikallista Putajan ja Aliskosken sahojen tarpeisiin. Sahatoiminta loppui kylästä 1950-luvulla. ==Lähteet== ==Aiheesta muualla== *Putajan Ponsi ry Putajan kyläyhdistys Luokka:Mouhijärvi Luokka:Suomen kulmakunnat
Eckernfördenlahti

Eckernfördenlahti () on Jyllannin niemimaalla, Pohjois-Saksassa, Schleswig- Holsteinin osavaltiossa sijaitseva ja Kielinlahdesta erkaneva Itämeren lahti. Se on noin 17 kilometriä pitkä ja pinta-alaltaan noin 80 neliökilometriä. Lahti erottaa Dänischer Wohldin ja Schwansenin niemet toisistaan. Lahden perukassa on Eckernförden kaupunki. Muita merkittäviä paikkakuntia lahde rannalla ovat Schwedeneck ja Waabs. == Lähteet == * == Aiheesta muualla == Eckernförde - Strandpromenade - Strand + Stadthafen 01 ies.jpg|Eckernförden hiekkaranta Eckernfördenlahden perukassa. U-Klasse 212 A in Eckernförde.jpg|Eckernfördenlahti on Saksan sukellusveneiden kotivesiä. Luokka:Itämeren lahdet Luokka:Schleswig-Holsteinin maantiede
Pauli Murto

Pauli Murto on suomalainen taloustieteilijä. Hän työskentelee taloustieteen professorina Aalto-yliopiston kauppakorkeakoulussa.Uusia nimityksiä Tenure Track -urapolulle: Pauli Murto ja Elias Rantapuska Aalto-yliopiston kauppakorkeakoulun uutisia 30.9.2011. Viitattu 10.7.2016 Murto on aikaisemmin työskennellyt muun muassa akatemiatutkijana Helsingin kauppakorkeakoulussa sekä vierailevana tutkijana MIT:ssä ja opettanut mikrotaloustiedettä Yalen yliopistossa.Murron CV, syyskuu 2015 Viitattu 10.7.2016 Hän on Helsingin yliopiston taloustieteen dosentti.http://www.helsinki.fi/valtiotieteellinen/taloustiede/henkilosto/dosentit.html Viitattu 10.7.2016 Murto on koulutukseltaan tekniikan tohtori. Hän väitteli tohtoriksi Teknillisestä korkeakoulusta vuonna 2003 otsikolla "On investment uncertainty, and strategic interaction with applications in energy markets".Aalto-yliopiston Systeemianalyysin laboratorion opinnäytetyöt, Väitökset Viitattu 10.7.2016 == Lähteet == == Aiheesta muualla == * Murron kotisivu Luokka:Suomalaiset taloustieteilijät Luokka:Suomalaiset professorit Luokka:Elävät henkilöt
Bender (täsmennyssivu)

Bender voi tarkoittaa ainakin seuraavia: * Bender, kaupunki Transnistrian alueella Moldovassa * sukunimenä: ** Dragan Bender (s. 1997), kroatialainen koripalloilija ** Emily Menon Bender (s. 1973), yhdysvaltalainen kielitieteilijä ja professori ** Hans Bender (1907—1991), saksalaisen Freiburgin yliopiston parapsykologian professori ** Jack Bender (s. 1949), yhdysvaltalainen ohjaaja, näyttelijä, tuottaja ja käsikirjoittaja ** Jonathan Bender (s. 1981), yhdysvaltalainen koripalloilija ** Lars Bender (s. 1989), saksalainen jalkapalloilija ** Lawrence Bender (s. 1957), yhdysvaltalainen elokuvatuottaja ** Sven Bender (s. 1989), saksalainen jalkapalloilija * Bender, roolihahmo Futurama-animaatiosarjassa. Luokka:Luettelot henkilöistä sukunimen mukaan
Anglards-de-Salers

Anglards-de-Salers on kunta keskisessä Ranskassa Cantalin departementissa Auvergne-Rhône-Alpesin alueella. ==Nähtävyyksiä== Kunnan nähtävyyksiä on 1400-luvun keskiaikainen linna Château de la Trémolière. Linnassa on näytteillä harvinaisia 1500-luvulla kudottuja Aubussonin luontoaiheisia Verdure-seinävaatteita eli gobeliinejä. Linna kuuluu Ranskan historiallisiin monumentteihin.Tour de France 2016 Matkailusivut Pays de Mauriac ==Lähteet== ==Aiheesta muualla== Luokka:Cantalin kunnat
Eero Könönen

Eero Vilho Könönen (2. heinäkuuta 1899 Viipuri – 14. helmikuuta 1940) oli suomalainen taidemaalari.Suomen Kuvataiteilijamatrikkeli : Eero Könönen Könönen opiskeli Taideteollisessa keskuskoulussa 1921–1924 ja Viipurin taiteen ystävien piirustuskoulussa 1927–1928. Hän työskenteli virkailijana valtion rautateillä. == Lähteet == == Aiheesta muualla == * Suomalaisen kuvataiteen bibliografia : Eero Könönen Luokka:Suomalaiset taidemaalarit Luokka:Vuonna 1899 syntyneet Luokka:Vuonna 1940 kuolleet
Vin Mariani

Vin Mariani oli korsikalaisen Angelo Marianin kehittämä juoma, joka koostui ranskalaisesta viinistä ja kokaiinista. Kokaiini oli peräisin liotetuista kokapensaan lehdistä.Standage, s. 226–227 Juoma oli suosittu Euroopassa ja Yhdysvalloissa sen suuren kokaiinipitoisuuden ja keksijänsä markkinointikykyjen ansiosta. Sitä nauttivat muun muassa kolme paavia, kaksi Yhdysvaltain presidenttiä ja Yhdistyneen kuningaskunnan kuningatar Viktoria. Juomaa myytiin patenttilääkkeenä, jotka olivat 1800-luvun Yhdysvalloissa suosittuja vaihtoehtolääkkeitä. Tavanomaiset lääkkeet olivat usein kalliita ja tehottomia, ja patenttilääkkeiden suosio heijasteli tavallisia lääkkeitä kohtaan tunnettua epäluottamusta. Monet patenttilääkkeet sisälsivät suuria määriä alkoholia, kofeiinia tai morfiinia, ja niitä markkinoitiin erityisesti sanomalehtimainosten avulla.Standage, s. 224 Myöhemmin yhdysvaltalainen farmaseutti John Pemberton kopioi Vin Mariani -viinin ohjeen, muunsi sitä hieman ja alkoi myydä omaa ranskalaista kokaviiniä, joka toimi alkuna Coca- Colalle. == Lähteet == * === Viitteet === Luokka:Ranskalaiset viinit Luokka:Kokaiini Luokka:Juomasekoitukset
Toivo Hokkanen

Oiva Toivo Hokkanen (7. elokuuta 1895 Mikkeli – 1. kesäkuuta 1918Suomen sotasurmat 1914-1922 tietokannan mukaan Hokkasen syntymäpäivä olisi 17. elokuuta ja kuolinaika joskus elokuussa 1918.) oli suomalainen taidemaalari.Suomen Kuvataiteilijamatrikkeli : Toivo Hokkanen Hokkanen opiskeli Taideteollisen keskuskoulun iltakursseilla 1914 ja Suomen Taideyhdistyksen piirustuskoulussa 1915–1916. Suomen sotasurmat 1914–1922 tietokannan mukaan Hokkanen olisi ammuttu Usmanassa tai Paanajärvellä elokuussa 1918 hänen ollessaan mukana Itä-Karjalan retkikunnassa. Suomen sotasurmat 1914-1922 == Lähteet == == Aiheesta muualla == * Suomalaisen kuvataiteen bibliografia : Toivo Hokkanen Luokka:Suomalaiset taidemaalarit Luokka:Vuonna 1895 syntyneet Luokka:Vuonna 1918 kuolleet
Räjäyttäjät tulee taas

Räjäyttäjät tulee taas on garage punk -yhtye Räjäyttäjien kappale ja single vuodelta 2014. Siitä julkaistiin 516:n kappaleen 7" valkoinen vinyylipainos.Discogs Single julkaistiin ainoastaan Yhdysvalloissa. == Kappaleet == === A-puoli === #Räjäyttäjät tulee taas === B-puoli === # * Teksasiin == Kokoonpano == * Jukka Nousiainen – laulu, kitara * Mikko ”Rock” Siltanen – basso * Alex Reed – rummut == Lähteet == Luokka:Vuoden 2014 kappaleet Luokka:Suomalaiset rockkappaleet Luokka:Garage rock -kappaleet
Bagdadin pommi-isku heinäkuussa 2016

Bagdadin pommi-isku heinäkuussa 2016 tehtiin sunnuntain vastaisena yönä 3. heinäkuuta Karradan ostosalueella Irakin pääkaupungissa Bagdadissa. Monet ihmiset olivat tulleet tekemään ostoksia juhliakseen ramadanin eli islamin paastokuukauden päättymistä, kun autopommi räjähti hieman puolenyön jälkeen. Terrori-iskussa kuoli yli 290 ihmistä. Äärijärjestö Isis on ilmoittautunut iskun tekijäksi. Iskujen jälkeen Irakin sisäministeri Mohammed Al-Ghabban ilmoitti eroavansa. == Lähteet == == Aiheesta muualla == Luokka:Isis-järjestön terrori-iskut Luokka:Vuoden 2016 terrori-iskut Luokka:Irakin historia Luokka:Bagdadin historia
Pickin tauti

Pickin tauti on aivojen lohkosurkastuma, otsa- ja ohimolohkoihin painottuva ennenaikainen aivojen rappeutuminen. Sen oireita ovat muun muassa luonteen muutos, estottomuus ja afasia.Haltia, Matti & Sulkava, Raimo: Pickin tauti Duodecim: lääketieteellinen aikakauskirja 101 (1985): 22, s. 2 219–2 224. == Lähteet == Luokka:Dementia
AS Monaco Basket

AS Monaco Basket on monacolainen, Ranskan sarjajärjestelmässä pelaava koripalloseura. Keväällä 2016 Monaco voitti Ranskan pääsarjan runkosarjan, putosi välierissä ja voitti Leaders Cupin. Kaudella 2016–2017 se osallistuu Mestareiden liigaan.http://www.basketballcl.com/16-17/news/basketball- champions-league-meets-monacos-high-standards ==Lähteet== == Aiheesta muualla == * Joukkue eurobasket.com-sivustolla * Seuran verkkosivut Luokka:Monacon urheilu Luokka:Ranskalaiset koripalloseurat Luokka:Vuonna 1924 perustetut urheiluseurat
Reyer Venezia Mestre

Reyer Venezia Mestre on italialainen koripalloseura Venetsian kaupungista. Seura voitti Italian mestaruuden vuosina 1942 ja 1943. Vuonna 1981 se sijoittui Korać cupissa hopealle. Seuralla on myös Italian mestaruuteen ja cup-mestaruuteen yltänyt naisjoukkue.http://www.reyer.it/en/reyer-palmares/ ==Lähteet== == Aiheesta muualla == * Joukkue eurobasket.com-sivustolla * Seuran verkkosivut Luokka:Italialaiset koripalloseurat Luokka:Vuonna 1925 perustetut urheiluseurat Luokka:Venetsia
Nummelan harmoonitehdas

Nummelan harmoonitehdas oli vuosina 1923–1969 toiminut harmoneja valmistava tehdas Vihdin Nummelassa. Sen huippukausi oli 1920–1930-luvulla, jolloin se oli merkittävä työllistäjä ja sai palkintoja ulkomaisista näyttelyistäkin, muun muassa Antwerpenin maailmannäyttelyssä 1930 kultamitalin. Koulujen tilaukset olivat tehtaan merkittävä työllistäjä. Toiminta hiipui 1960-luvulla. Kangasalta tullut soitinrakentaja J. E. Hedén, puuseppä Edvard Helle ja opettaja Urho Karhumäki perustivat yrityksen 1923 nimellä Hedén ja Kumpp. Taloudellisten vaikeuksien jälkeen yrityksen ja kiinteistön osti Hedén & Kumpp. Oy, jonka pääomistaja oli Karhumäki. Pakkohuutokaupassa 1928 tila siirtyi turkulaiselle Osakeyhtiö Auralle, mutta jo joulukuussa 1932 se myytiin harmonitehtailija J. E. Hedénille. Hedénin kuoltua 1948 tehdas siirtyi Hedénin vaimon veljen Paavo Randellin omistukseen, joka työskenteli tehtaassa, ja sen jälkeen Randellin tyttärelle Lealle ja tämän miehelle Olle Kalliolle. Sotien jälkeen tehdas koki uuden nousukauden, kunnes toiminta hiipui ja lakkasi lopullisesti 1969. ==Lähteet== ==Aiheesta muualla== * Nummelan harmoonitehtaan tarina, Vihdin museo (2016) Luokka:Entiset suomalaiset teollisuusyritykset Luokka:Suomalaiset soitinvalmistajat Luokka:Nummela Luokka:Vihdin historia Luokka:Vihdin rakennukset ja rakennelmat‎
Kasumi (1937)

Kasumi () oli Keisarillisen Japanin laivaston Asashio-luokan hävittäjä toisessa maailmansodassa. == Valmistus == Alus tilattiin vuoden 1934 Maru-2 ohjelmassa Uraga Dock Companyltä, missä köli laskettiin 1. joulukuuta 1936. Alus laskettiin vesille 18. marraskuuta 1937 ja valmistui 24. kesäkuuta 1938.Whitley 1988 s. 199 == Palvelus == Alus upotettiin 7. huhtikuuta 1945. == Lähteet == * * === Viitteet === Luokka:Asashio-luokan hävittäjät Luokka:Japanilaiset toisen maailmansodan hävittäjät Luokka:Uraga Dock Company
Shiratsuyu (1935)

Shiratsuyu () oli keisarillisen Japanin laivaston Shiratsuyu-luokan hävittäjä. == Valmistus == Alus tilattiin Sasebon laivastontelakalta, missä köli laskettiin 14. marraskuuta 1933. Alus laskettiin vesille 5. huhtikuuta 1935 ja valmistui 20. elokuuta 1936.Whitley, M. J. s. 198 == Palvelus == Alus upotettiin 14. kesäkuuta 1944. == Lähteet == * * === Viitteet === Luokka:Filippiinienmeren hylyt Luokka:Shiratsuyu-luokan hävittäjät Luokka:Japanilaiset toisen maailmansodan hävittäjät
West Palm Beach

West Palm Beach on kaupunki Palm Beachin piirikunnassa Floridan osavaltiossa Yhdysvalloissa. Kaupungissa asui vuoden 2020 väestönlaskennassa 117 415 ihmistä. West Palm Beach sijaitsee Floridan kaakkoisosassa Lake Worth -nimisen laguunin länsirannalla. Laguunin toisella rannalla on Palm Beach. Laguunin erottaa Atlantista kapea saari. West Palm Beach sai kunnallisoikeuden 5. marraskuuta 1894, ja se on Floridan koillisosan vanhin kunta. Miamille oikeudet myönnettiin kaksi vuotta myöhemmin. West Palm Beachin perusti teollisuusmies Henry Flagler, joka suunnitteli kaupungin keskustan ja nimesi katuja paikallisten kasvien mukaan. Flagler rakensi Florida East Coast Railwaytä, ja hän teki West Palm Beachista työläisten tukikohdan ja vaihtopaikan. Kaupungista kehittyi parempien liikenneyhteyksien ansiosta matkailun, liiketalouden ja finanssialan keskus. West Palm Beachin kunnallishallintoa johtaa vahva pormestari, jolla on toimeenpanovalta. Hallintojohtajana toimii city administrator, joka vastaa kaupungin jokapäiväisistä toiminnoista. West Palm Beachin pormestariksi valittiin vuonna 2023 toiselle nelivuotiskaudelle Keith A. James. ==Lähteet== ==Aiheesta muualla== * Kaupungin verkkosivusto Luokka:Floridan kaupungit Luokka:Palm Beachin piirikunta
Väärätalo

thumb|Väärätalo Väärätalo on Imatran kävelykadulla Koskenpartaalla sijaitseva 1930-luvulla rakennettu rakennus. Talossa on yrityksiä muun muassa Center Hotel Imatra, suutari ja parturi, mutta K-kauppa lopetti keväällä 2022.. Rakennuksen nimi johtuu julkisivun kaarevasta muodosta. Väärässätalossa on alusta asti ollut hotelli, ja vuosien aikana se on kokenut monet muutokset ja laajennukset. Rakennuksen omistaa ulkomainen sijoitusyhtiö, joka on laiminlyönyt rakennuksen huollon. Rakennus on pantu myyntiin.Juulia Tillaeus, Antje Tolpo, Erikoisen muotoinen liiketalo hajoaa käsiin, eikä omistajaa saada kiinni Yle.fi uutiset 19.6.2022, viitattu 19.5.2022 Rakennus on jäämässä tyhjilleen. Jos se päätyy kaupungille, edessä voi olla purkaminen. Rakennus on osittain suojeltu. Yleiskaavassa suojeltuja kohtia ovat Matinkadun puolen jugend-julkisivu ja kävelykadun julkisivu.Tanja Hannus, Erikoinen Väärätalo tyhjennetään, koska omistajalla ei ole varaa lämmittää sitä Yle.fi, uutiset 23.9.2022, viitattu 23.9.2022 ==Lähteet== Luokka:Imatran rakennukset ja rakennelmat Luokka:Suomen hotellit
Center Hotel Imatra

thumb|Center Hotel Imatra Väärätalossa Center Hotel Imatra on hotelli Imatran keskustassa Koskenpartaalla kävelykadun varrella. Paikallisten omistajien pyörittämä yksityinen hotelli avattiin pääsiäisenä 2014 noin puoli vuotta Cumulus-hotellin suljettua samaisessa rakennuksessa lokakuussa 2013. Hotelli on rakennuksessa nimeltä Väärätalo, joka on 1930-luvulta ja saanut nimensä julkisivun kaarevasta muodosta. Huoneille ja yleisille tiloille on tehty vuonna 2014 pintaremontti ja päivitys tähän hetkeen. Ensimmäisessä kerroksessa sijaitseva ravintola on remontoitu tammikuussa 2016. Center Hotel Imatra tarjoaa huoneita edullisimmasta päästä budjettimatkailijoille. Sijainti on loistava ajatellen kulkuyhteyksiä sekä Imatran nähtävyyksiä. Bussipysäkit sijaitsevat noin 200 metrin päässä, taksin saa rakennuksen viereen vastaanotosta ja juna-asemalle on vain 2,5 kilometriä. Imatran Koski sekä historiallinen Valtionhotelli ovat vain parin minuutin kävelymatkan päässä. Sieltä on upea näkymä Kävelykadulle joka etenkin kesäisin kukoistaa tapahtumien rinnalla. Huoneita on yhteensä 68 kpl - yhden, kahden ja kolmen hengen huoneita. Kaikkiin huoneisiin on mahdollisuus saada junnupatja ja joissain huoneissa on vuodesohva. Hotellista on mahdollista varata myös kokoustiloja. Tiloihin kuuluu Inkeri - perinteinen max 20 hengen kokoustila, Takkahuone - Saunatilan yhteydessä sijaitseva noin 15 hengen rennompiin tilaisuuksiin sopiva tila sekä Valentino - max 310 henkeä mahduttava Yökerho joka on mainio suuremmille tapaamisille ja juhlatilaisuuksiin. == Aiheesta muualla == * Center Hotel Imatra Luokka:Imatran rakennukset ja rakennelmat Luokka:Suomen hotellit
Shigure (1935)

Shigure () oli Keisarillisen Japanin laivaston Shiratsuyu-luokan hävittäjä toisessa maailmansodassa. == Valmistus == Alus tilattiin Uraga Dock Companyltä, missä köli laskettiin 9. joulukuuta 1933. Alus laskettiin vesille 18. toukokuuta 1935 ja valmistui 7. syyskuuta 1936.Whitley 1988 s. 198 == Palvelus == Alus upotettiin 24. tammikuuta 1945. == Lähteet == * * === Viitteet === Luokka:Shiratsuyu-luokan hävittäjät Luokka:Japanilaiset toisen maailmansodan hävittäjät Luokka:Uraga Dock Company
Aleksandr Poskrjobyšev

Aleksandr Nikolajevitš Poskrjobyšev (, 7. elokuuta 1891 Slobodskoi – 3. tammikuuta 1965 Moskova) oli Josif Stalinin henkilökohtainen sihteeri vuosina 1935–1952. Poskrjobyšev oli sihteerintyönsä ohella päällikkönä niin sanotussa erikoisosastossa, joka valvoi valtio- ja puolue-elinten toimintaa, myös turvallisuus- ja tiedusteluelinten osalta. Hän teki Stalinin käyttöön poliittisia muistioita. Hän oli tärkeä lenkki pääsihteerin ja ulkomaailman välillä siten, että hän saattoi päättää, mitkä asiat kulkevat Stalin arvioitavaksi ja päätettäväksi. ==Lähteet== Luokka:Bolševikit Luokka:Neuvostoliittolaiset poliitikot Luokka:Vuonna 1891 syntyneet Luokka:Vuonna 1965 kuolleet
Litmanen (Kuopio)

Litmanen on Kuopion kaupunginosa. Se sijaitsee noin kuusi kilometriä etelään kaupungin ruutukaavakeskustasta Valtatie 5:n itäpuolella. Kaupunginosanimenä Litmanen on vähemmän tunnettu kuin sillä sijaitseva Petosen asuinalue. *
Hatsuharu-luokka

Hatsuharu-luokka () oli keisarillisen Japanin laivaston kuuden aluksen muodostama hävittäjäluokka. Luokan alukset otettiin palvelukseen jo hieman ennen toista maailmansotaa, jossa kaikki alukset tuhoutuivat. Viimeiset kaksi luokan aluksista valmistettiin paranneltujen suunnitelmien mukaisena ja niistä käytetään joissakin lähteissä nimeä Ariake-luokka. == Alukset == Hatsuharu- luokan hävittäjätWhitley, M. J. s. 196 Nimi Telakka Kölinlasku Vesille Valmis Kohtalo Hatsuharu Sasebon laivastoarsenaali 14. toukokuuta 1931 27. helmikuuta 1932 30. syyskuuta 1933 upotettu 13. marraskuuta 1944 Nenohi Uraga Dock Company 15. joulukuuta 1931 22. joulukuuta 1932 30. syyskuuta 1933 upotettu 5. heinäkuuta 1942 Wakaba Sasebon laivastoarsenaali 12. joulukuuta 1931 18. joulukuuta 1934 31. lokakuuta 1934 upotettu 24. lokakuuta 1944 Hatsushimo Uraga Dock Company 31. tammikuuta 1933 4. marraskuuta 1933 27. syyskuuta 1934 upotettu 30. heinäkuuta 1945 Ariake Kawasaki, Kobe 14. tammikuuta 1933 23. syyskuuta 1934 25. maaliskuuta 1935 upotettu 28. heinäkuuta 1943 Yūgure Maizurun laivastoarsenaali 9. huhtikuuta 1933 6. toukokuuta 1934 30. maaliskuuta 1935 upotettu 20. heinäkuuta 1943 == Lähteet == * * === Viitteet === *
Thumpstar

Thumpstar on australialainen pit bike -moottoripyörävalmistaja. Sen on perustanut kilpamoottoripyöräilijä Timothy Hunter vuonna 2004. Thumpstarin ensimmäiset mallit olivat JNR 90cc, Super Hunge 110cc ja Pro Hunge 125cc. Se joutui vaikeuksiin ja vaihtoi nimensä Terra Motoksi vuonna 2007; uudet Terra Moto -mallit eivät kuitenkaan menestyneet. Yritys aloitti uudelleen moottoripyörien valmistuksen alkuperäisellä nimellään vuonna 2012. Sen valikoimaan kuului vuoden 2015 alussa 16 pyörämallia. Yritys on myynyt yhteensä yli 40 000 moottoripyörää (tilanne vuonna 2016). == Lähteet == == Aiheesta muualla == * Yrityksen internetsivut Luokka:Australialaiset moottoripyörävalmistajat
Murasame (1935)

Murasame () oli Keisarillisen Japanin laivaston Shiratsuyu-luokan hävittäjä toisessa maailmansodassa. == Valmistus == Alus tilattiin Fujinagatan telakalta, missä köli laskettiin 1. helmikuuta 1934. Alus laskettiin vesille 20. kesäkuuta 1935 ja valmistui 7. tammikuuta 1937.Whitley 1988 s. 198 == Palvelus == Alus upotettiin 6. maaliskuuta 1943. == Lähteet == * * === Viitteet === Luokka:Shiratsuyu-luokan hävittäjät Luokka:Japanilaiset toisen maailmansodan hävittäjät Luokka:Fujinagatan telakka
Enolieetterit

Enolieetterit ovat enolien kaltaisia orgaanisia yhdisteitä rakenteeltaan ja reaktiivisuudeltaan. Niitä voidaan pitää alkeeneina, joissa on alkoksisubstituentti kaksoissidoksessa. Mikäli ryhmä on silyylieetteriryhmä kutsutaan yhdistettä silyylienolieetteriksi. ==Ominaisuudet ja valmistus== Enolieetterit ovat resonanssissa oksoniumionimuotojen kanssa. Enolieetterit ovat suhteellisen epästabiileja, varsinkin happamissa olosuhteissa. Enolieetterit hydrolysoituvat happamissa olosuhteissa ensin hemiasetaaliksi ja sitten aldehydiksi tai ketoniksi. Reaktion ensimmäisessä vaiheessa muodostuu elektrofiilinen oksoniumioni, joka reagoi nukleofiilin kanssa additioreaktiolla karbonyyliryhmän hiilen kanssa. Mikäli nukleofiilina on alkoholi muodostuu asetaali. Enolieetterit reagoivat enolien tavoin ja voidaan esimerkiksi alkyloida tai halogenoida. : Enolieettereitä voidaan valmistaa karbonyyliyhdisteiden ja alkoholien välisellä reaktiolla vedettömissä ja happamissa olosuhteissa. Metyylienolieettereitä voidaan valmistaa trimetyylioksoniumsuolojen ja enolaattien välisellä reaktiolla. Myös enoliesterit ja toiset enolieetterit reagoivat vaihtoeetteröintireaktiolla alkoholien kanssa muodostaen enolieettereitä. Katalyyttinä voidaan käyttää elohopea-asetaattia. ==Lähteet== Luokka:Orgaaniset yhdisteet
Akatsuki-luokka (1931)

Akatsuki-luokka () oli keisarillisen Japanin laivaston neljän aluksen muodostama hävittäjäluokka. Luokan alukset aloittivat palveluksensa jo hieman ennen toista maailmansotaa, jossa kolme aluksista tuhoutui. == Alukset == Alukset valmistettiin osana vuoden 1927 laivasto-ohjelmaa. Ne poikkesivat Fubuki-luokan muista aluksista, koska niiden voimantuotosta vastasi kolme kattilaa. Tämän seurauksena etummainen savuhormi oli kapeampi. Lisäksi alusten runko oli lyhyempi ja niiden uppouma hieman pienempi kuin muiden erikoistyypin alusten. Hibiki oli keisarillisen Japanin laivaston ensimmäinen täysin hitsattu alus. Palveluksessa aluksilla havaittiin samoja ongelmia kuin Fubuki- luokan muilla aluksilla ja niitä korjattiin samoin.Whitley, M. J., s. 195 Akatsuki-luokan hävittäjät Nimi Telakka Kölinlasku Vesille Valmis Kohtalo Akatsuki Sasebon laivastoarsenaali 17. helmikuuta 1930 7. toukokuuta 1932 30. marraskuuta 1932 upotettu 13. marraskuuta 1942 Hibiki Maizurun laivastoarsenaali 21. helmikuuta 1930 16. kesäkuuta 1932 31. maaliskuuta 1933 sotakorvauksena Neuvostoliittoon 5. heinäkuuta 1947 romutettu 1953 Ikazuchi Uraga Dock Company 7. maaliskuuta 1930 22. lokakuuta 1931 15. elokuuta 1932 upotettu 13. huhtikuuta 1944 Inazuma Fujinagata 7. maaliskuuta 1930 25. helmikuuta 1932 15. marraskuuta 1932 upotettu 14. toukokuuta 1944 == Lähteet == * === Viitteet === *
Mezz Mezzrow

Milton Mesirow, paremmin tunnettu nimellä Mezz Mezzrow (9. marraskuuta 1899 – 5. elokuuta 1972) oli yhdysvaltalainen jazzia soittanut klarinetisti ja saksofonisti. Luokka:Yhdysvaltalaiset klarinetistit Luokka:Yhdysvaltalaiset jazzmuusikot Luokka:Vuonna 1899 syntyneet Luokka:Vuonna 1972 kuolleet
K3 (animaatiosarja)

K3 (, "K3:n seikkailut", ) on ranskalais-belgialainen animaatiosarja, joka perustuu K3 nais-popyhtyeeseen. ==Äänirooleissa== ===Suomenkieliset=== * Käännös: Päivi Kangas * Tuotanto: SDI Media ==Tuotanto== Sarja on saanut inspiraationsa naismusiikkiyhtyeestä K3. Belgialaista ja hollantilaista alkuperää olevat sen jäsenet ovat erittäin suosittuja. Vuonna 2010 Studio 100 hankki oikeudet ja kehitti sarjan 2D-sarjakuvia ranskalaiselle televisiolle ympäri K3:n maailmaa. Hollantilaissarjassa laulajien nimet korvattiin myös K3:n jäsenillä: Hanne, Klaasje ja Marthe. Ja ääninä toimivat Hanne Verbruggen, Klaasje Meijer ja Marthe De Pillecyn. ==Huomautuksia ja viitteitä== Luokka:Ranskalaiset animaatiosarjat Luokka:Belgialaiset televisiosarjat
Nayan

Nayan (k. 1287) oli Borjigineihin eli Tšingis-kaanin sukuun kuulunut Mongolivaltakunnan vallantavoittelija. Hän oli uskonnoltaan nestoriolainen kristitty. Suuri osa nykyaikaan säilyneistä Nayania koskevista tiedoista perustuu Marco Polon matkakertomukseen. Nayan hallitsi alueita Mantšuriassa, ja sieltä käsin hän aloitti laajan kapinan Kublai-kaania vastaan vuonna 1287. Kapina oli vastareaktio Kublain aikana vallinneelle perinteisen mongolikulttuurin kiinalaistumiselle ja hallinnon itsevaltaistumiselle, jonka seurauksena alueellisten mongoliruhtinaiden valta oli heikentynyt. Kublai osallistui kapinan kukistamiseen henkilökohtaisesti, vaikka hän oli silloin jo yli 70-vuotias – hän istui puisessa tornissa, jota kannatteli tai veti neljä elefanttia. Kublain kenraali Bayan ratsasti Karakorumiin estämään Kaidun mahdollisuudet auttaa Nayania. Nayanin ja Kublain joukot kohtasivat Liaojoella. Koska Nayan oli kristitty, hänen sotilaidensa tunnuksena oli risti. Taistelu päättyi Nayanin tappioon, ja hän jäi vangiksi. Koska hän oli ylhäistä sukua, häntä ei voitu teloittaa siten että veri olisi valunut maahan, joten hänet käärittiin mattoon ja ”heiteltiin niin armottomasti että hän kuoli”. ==Lähteet== Luokka:Mongolivaltakunta Luokka:Vuonna 1287 kuolleet Luokka:Syntymävuosi puuttuu
CF Reus Deportiu

Club de Futbol Reus Deportiu on jalkapalloseura Reusin kaupungista Kataloniasta Espanjasta. Sen miesten edustusjoukkue pelaa kaudella 2019–2020 Espanjan neljänneksi korkeimmalla sarjatasolla Tercera Divisiónissa. Seuran kotistadion on vuonna 1977 avattu 4 300 -paikkainen Estadi Municipal. Miesten edustusjoukkueen lisäksi seuralla on reservijoukkue, kymmenen juniorijoukkuetta ja kaksi naisten joukkuetta. == Historia == Seura perustettiin 23. marraskuuta 1909 ja keskittyi aluksi pelkästään jalkapalloon, jossa se kamppaili Tarragonan maakunnan hegemoniasta Gimnàstic de Tarragonan kanssa. Vuonna 1917 seurasta tuli yleisseura, kun se yhdistyi Club Velocipedistan ja Sport Club Olimpian kanssa. Vuonna 1918 seura liittyi Katalonian jalkapalloliittoon ja aloitti viralliset ottelut liiton sarjoissa. Vuonna 1951 jalkapallo eriytyi seuran muista lajeista omaksi seurakseen. Emoseura Reus Deportiu on menestynyt erityisesti rullaluistinhockeyssa, jossa se on moninkertainen Espanjan- ja Euroopan-mestari. Jalkapallossa Reus pelasi Katalonian aluesarjoissa ja alimmalla kansallisella sarjatasolla Tercera Divisiónissa 1980-luvulle asti. Kaudeksi 1981–1982 seura nousi Segunda División B:hen, jossa se pelasi kahden kauden ajan ennen putoamista. Reus käväisi sarjassa myös kausilla 2002–2003 ja 2005–2006. Kaudeksi 2011–2012 Reus nousi jälleen Segunda B:hen ja onnistui tällä kertaa vakiinnuttamaan paikkansa sarjassa. Kaudella 2014–2015 se sijoittui Segunda B:ssä lohkonsa kolmanneksi ja pääsi nousukarsintoihin, joissa Racing de Ferrol oli kuitenkin vanhempi. Kaudella 2015–2016 Reus voitti Segunda B:n lohkonsa, kukisti lohkovoittajien nousukarsinnassa Racing de Santanderin ja nousi kaudeksi 2016–2017 ensimmäistä kertaa historiassaan Espanjan toiseksi korkeimmalle sarjatasolle Segunda Divisióniin. Segunda B:n mestaruusottelussa Reus hävisi toiselle nousijalle UCAM Murcialle rangaistuspotkukilpailun jälkeen. Kaudeksi 2019-2020 joukkue pudotettiin talousvaikeuksien takia Tercera Divisioniin. == Lähteet == == Aiheesta muualla == * CF Reus Deportiun sivusto * CF Reus Deportiu LaLigan sivustolla * CF Reus Deportiu BDFutbol-sivustolla Reus Deportiu Luokka:Katalonian urheilu Luokka:Tarragonan maakunta
Salers

Salers on kunta keskisessä Ranskassa Cantalin departementissa Auvergne-Rhône- Alpesin alueella. Se sijaitsee noin 100 kilometriä itään Brive-la-Gaillardesta ja 45 kilometriä pohjoiseen departementin pääkaupungista Aurillacista. Kunta on maatalousvaltaista aluetta, ja se on tullut tunnetuksi nimeään kantavasta Salers-nautarodusta ja Salers-juustosta.Tour de France 2016 Salers on valittu kauneimpien ranskalaiskylien Les Plus Beaux Villages de France -järjestön jäseneksi. Puolen tunnin ajomatkan päässä Salersista etelään sijaitsee toinen järjestön jäsenkylä, Tournemire.List of The Most Beautiful Villages of France , Les plus beaux villages de France. Viitattu 5.7.2017. ==Lähteet== ==Aiheesta muualla== Luokka:Cantalin kunnat
Saint-Jacques-des-Blats

Saint-Jacques-des-Blats on kunta keskisessä Ranskassa Cantalin departementissa Auvergne-Rhône-Alpesin alueella. Se sijaitsee 1855 metriä korkean Plomb du Cantalin vuoren juurella, joka on Ranskan keskiylängön toiseksi korkein vuori.Tour de France 2016 ==Lähteet== ==Aiheesta muualla== Luokka:Cantalin kunnat
Herdalerin taistelu

Herdalerin taistelu käytiin Olavi Pyhän sotajoukon ja eteläsuomalaisten välillä vuonna 1008 Uudellamaalla. Myöhemmin Norjan kuninkaaksi kohonneen Olavi Pyhän kerrotaan Snorri Sturlusonin vuoden 1230 tienoilla kirjoittamassa Heimskringlassa tehneen teini-iässä viikinkiretken Itämerelle. Hänen kerrotaan ensin ryöstelleen Mälarin aluetta Ruotsissa ja pysähtyneen joksikin aikaa Sigtunan lähistölle. Seuraavaksi hän purjehti Saarenmaalle yllättäen paikalliset, jotka aluksi lupautuivat suostumaan Olavin vaatimuksiin. Saarenmaalaiset kuitenkin lopulta hyökkäsivät Olavin ja hänen miestensä kimppuun, mutta Olavin retkikunta selvisi syntyneestä taistelusta. Tämän jälkeen Olavi purjehti miehineen ryöstelemään Suomen rannikkoa, jota saagoissa kutsutaan nimellä Balagaardssida – roviorannikko. He jalkautuivat lopulta syvemmälle sisämaahan, jossa asukkaat olivat jo hylänneet asumuksensa ja tyhjentäneet ne arvoesineistä. Suunnatessaan takaisin laivoilleen Olavi ja hänen miehensä joutuivat suomalaisten väijytyksen kohteeksi menettäen useita miehiä. Olavi pääsi jäljelle jääneiden miestensä kanssa kuitenkin takaisin laivoilleen myrskyn samalla noustessa. Olavi käski tästä huolimatta laivat liikkeelle purjehtien rannikkoa pitkin. Suomalaisten kerrotaan Heimskringlassa lähteneen takaa-ajoon ja edenneen saman matkan maata pitkin kuin Olavi eteni laivoineen. Olavin onnistui miehineen kuitenkin päästä lopulta pakoon. Taistelun tapahtumapaikka on epävarma, mutta sen on epäilty tapahtuneen mahdollisesti jossain Uudellamaalla. Herdaler tai Härdalar on yhdistetty Länsi-Uudellamaalla mereltä katsottuna metsän takana sijaitsevaan Inkoon Hirdaliin. Ensimmäisen kerran Hirdal mainitaan 1500-luvun maakirjoissa. Alueen asutuksen on alun perin arveltu olleen suomalaista. ==Lähteet== Luokka:Suomen historia Luokka:Uudenmaan historia Luokka:Viikinkien sodankäynti Luokka:Pyhä Olavi
Setenil de las Bodegas

Setenil de las Bodegas on kylä Andalusiassa Espanjassa. Nimi juontaa alueen aiemmin kukoistavista viinitehtaista (bodega).http://www.andalucia.com/province/cadiz/setenil/home.htm Setenil de las Bodegasin väkiluku on noin 2800 (vuonna 2015). Setenil de las Bodegas tunnetaan erityisesti kallionkielekkeiden alle rakennetuista taloista ja kaduista. Ihmisasutusta on kylässä ollut ainakin 1100-luvulta alkaen. Alueen luolia on käytetty mitä ilmeisimmin jo esihistoriallisena aikana. Setenil de las Bodegas on yksi niistä 19 kylästä, jotka muodostavat Valkoisten kylien reitin (esp. Ruta de los pueblos blancos).Olé-lehti, 6-7/2016, s. 47, 50 == Kuvia == Setenil vista (16).JPG Setenil de las Bodegas 7.jpg Setenil de las Bodegas, 14.jpg Setenil-MIN-DSC00032.JPG Setenil vista (2).JPG|Iglesia de Nuestra Señora de Encarnación == Lähteet == === Viitteet === == Aiheesta muualla == Luokka:Cádizin kunnat
Love Is Love

Love Is Love () on vuonna 2015 ensi-iltansa saanut yhdysvaltalainen draamaelokuva, jonka on ohjannut Peter Sollett. Sen on käsikirjoittanut Ron Nyswaner ja pääosissa nähdään Julianne Moore, Ellen Page, Michael Shannon, Luke Grimes ja Steve Carell. Elokuva perustuu Cynthia Waden vuoden 2007 lyhytdokumenttielokuvaan Freeheld, joka kertoo syöpää sairastavan poliisin Laurel Hesterin kamppailusta taata eläke-etujensa päätyminen elämänkumppanilleen Stacie Andreelle kuolemansa jälkeen. Elokuva sai ensi- iltansa Toronton elokuvajuhlilla 13. syyskuuta 2015. == Juoni == Elokuva perustuu tositarinaan Ocean Countyn poliisissa työskentelevästä syöpään sairastuneesta Laurel Hesteristä (Moore), joka kamppailee tasa-arvon toteutumisen puolesta yrittäessään taata eläke-etujensa päätymisen elämänkumppanilleen Stacie Andreelle (Page) kuolemansa jälkeen. == Näyttelijät == == Lähteet == == Aiheesta muualla == * * Luokka:Vuoden 2015 yhdysvaltalaiset elokuvat Luokka:Yhdysvaltalaiset draamaelokuvat
Albania yleisurheilun Euroopan-mestaruuskilpailuissa

Sija Yhteensä 40\. 1 1 0 2 Albania on saavuttanut yleisurheilun ulkoratojen Euroopan-mestaruuskilpailuissa yhden mitalin ja yhden pistesijan. Luiza Gega sijoittui 3 000 metrin estejuoksussa hopealle Amsterdamissa 2016 ja neljänneksi Berliinissä 2018. Maa on EM-kisojen kaikkien aikojen mitalitilastossa 40. sijalla. Maa on osallistunut EM-kisoihin vuosina 1938, 1966 ja vuodesta 1990 lähtien joka kerta. Ennen vuoden 2016 kisoja sillä ei ollut yhtään pistesijaa eli sijoitusta kahdeksan parhaan joukkoon. Keihäänheiton Euroopan-mestaruuden vuonna 2002 Kreikan edustajana voittanut Mirela Maniani oli syntyjään albanialainen ja edusti Albaniaa vuoden 1994 EM- kilpailuissa. ==Lähteet== * * * Luokka:Albanian yleisurheilu Luokka:Yleisurheilun Euroopan-mestaruuskilpailut maittain
Yūdachi (1936)

Yūdachi () oli Keisarillisen Japanin laivaston Shiratsuyu-luokan hävittäjä toisessa maailmansodassa. == Valmistus == Alus tilattiin Sasebon laivastontelakalta, missä köli laskettiin 16. lokakuuta 1934. Alus laskettiin vesille 21. kesäkuuta 1936 ja valmistui 7. tammikuuta 1937.Whitley 1988 s. 198 == Palvelus == Alus upotettiin 13. marraskuuta 1942. == Lähteet == * * === Viitteet === Luokka:Shiratsuyu-luokan hävittäjät Luokka:Japanilaiset toisen maailmansodan hävittäjät
Harusame (1935)

Harusame () oli Keisarillisen Japanin laivaston Shiratsuyu-luokan hävittäjä toisessa maailmansodassa. == Valmistus == Alus tilattiin Maizurun laivastontelakalta. Sen köli laskettiin 3. helmikuuta 1935 ja alus laskettiin vesille 21. syyskuuta 1935. Alus valmistui 26. elokuuta 1937.Whitley, M. J. s. 198 == Lähteet == * * === Viitteet === Luokka:Shiratsuyu-luokan hävittäjät Luokka:Japanilaiset toisen maailmansodan hävittäjät
Samidare (1935)

Samidare () oli Keisarillisen Japanin laivaston Shiratsuyu-luokan hävittäjä toisessa maailmansodassa. == Valmistus == Alus tilattiin Uraga Dock Companyltä, missä köli laskettiin 19. joulukuuta 1934. Alus laskettiin vesille 6. heinäkuuta 1935 ja valmistui 19. tammikuuta 1937.Whitley 1988 s. 198 == Palvelus == Alus upotettiin 26. elokuuta 1944. == Lähteet == * * === Viitteet === Luokka:Shiratsuyu-luokan hävittäjät Luokka:Japanilaiset toisen maailmansodan hävittäjät Luokka:Uraga Dock Company
Sasebon laivastoarsenaali

Sasebon laivastoarsenaali () oli yksi neljästä keisarillisen Japanin laivaston tukikohdasta, joka oli varustettu telakalla. == Historia == Sasebon laivastoalue perustettiin Saseboon Nagasakiin vuonna 1886 laivaston kolmantena Japanin kotisaarten puolustuksesta vastanneista laivastoalueista. Tukikohdan perustamisen jälkeen alueelle perustettiin kuivatelakalla varustettu korjaustelakka 1889. Telakkaa täydennettiin vuoteen 1897 mennessä alusten rakentamiseen vaadituilla työpajoilla ja tarvikkeilla, jolloin varsinainen Sasebon laivastontelakka sai alkunsa ja se nimettiin Sasebon laivastoarsenaaliksi vuonna 1903. Arsenaalin perustamisesta vastasi ranskalainen insinööri Louis-Émile Bertin. Vuonna 1913 telakalle pystytettiin 250 tonnin nosturi ja telakkaa laajennettiin suurempien sotalaivojen valmistamiseksi. Washingtonin laivastosopimuksen aiheuttaessa Maizurun laivastoarsenaalin käytöstä poiston siirtyi pääosa uusien hävittäjien ja torpedoveneiden suunnittelusta ja niiden prototyyppien testauksesta Saseboon. Telakalla myös tehtiin Akagin ja Kagan muutostyöt taistelulaivoista lentotukialuksiksi. Toisen maailmansodan aikana telakalla työskenteli jopa 50 000 työntekijää, jotka valmistivat ja huolsivat hävittäjiä, keveitä risteilijöitä ja sukellusveneitä sekä muita laivaston vaatimia aluksia. Telakka myös korjasi taistelulaivat Yamatoa ja Musashia Tyynenmeren sodan aikana. Sasebon ja Omuran yhdessä muodostama 21. laivastoarsenaali valmisti kaikkiaan 966 lentokonetta. Japanin antauduttua 5. syyskuuta 1945 Yhdysvaltain 5. merijalkaväkidivisioona nousi maihin Sasebossa ja kesäkuussa 1946 Yhdysvallat avasi virallisesti laivastotukikohdan () Sasebossa osaan aiemmasta Sasebon laivastoarsenaalista. Jäljelle jäänyt osa telakoista siirrettiin siviilien omistukseen ja alueelle perustettiin 1946 Sasebo Heavy Industries Co. Ltd. Luokka:Telakat Luokka:Keisarillisen Japanin laivasto Luokka:Japanin rakennukset ja rakennelmat Luokka:Nagasakin historia
Hoviruoka

HoviRuoka oy on kouvolalainen elintarvikealan yritys. Yhtiön taustalla ovat kolme liikemiestä, jotka ostivat Karjaportin liiketoiminnan Kouvolassa vuonna 2011. http://www.nitroid.fi/FI/Ty%C3%B6t/HoviRuoka/ Hoviruoka on lihapiirakoiden markkinajohtaja Suomessa.http://www.kouvolansanomat.fi/Online/2014/09/14/Kouvola%20on%20taas%20ruokakaupunki/2014217894497/4 Syksyllä 2015 Hoviruoka toi markkinoille kasvispiirakan, joka on vegaaninen vastine lihapiirakalle. Kasvispiirakassa on 304 kilokaloria ja rasvaa 14 prosenttia sataa grammaa kohti. ==Lähteet== Luokka:Suomalaiset elintarvikeyritykset Luokka:Suomalaiset elintarvikealan tuotemerkit Luokka:Kouvolalaiset yritykset
Fubuki-luokka

Fubuki-luokka () oli keisarillisen Japanin laivaston 24 aluksen muodostama hävittäjäluokka. Luokan alukset voidaan jakaa kolmeen alaluokkaan: varsinaiseen Fubuki-, Ayanami- ja Akatsuki-luokkiin. == Alukset == === Fubuki- luokka === Fubuki-luokan hävittäjätWhitley 1988, s. 192. Nimi Telakka Kölinlasku Vesille Valmis Kohtalo Fubuki Maizurun laivastoarsenaali 19. kesäkuuta 1926 15. marraskuuta 1927 10. elokuuta 1928 upotettu 11. lokakuuta 1942 Shirayuki Mitsubishi, Jokohama 19. maaliskuuta 1927 20. maaliskuuta 1928 18. joulukuuta 1928 upotettu 3. maaliskuuta 1943 Hatsuyuki Maizurun laivastoarsenaali 12. huhtikuuta 1927 29. syyskuuta 1928 30. maaliskuuta 1929 upotettu 17. heinäkuuta 1943 Miyuki Uraga Dock Company 30. huhtikuuta 1927 26. kesäkuuta 1928 29. kesäkuuta 1929 uponnut 29. kesäkuuta 1934 kolaroituaan Inazuman kanssa Murakumo Fujinagata 25. huhtikuuta 1927 27. syyskuuta 1928 10. toukokuuta 1929 upotettu 12. lokakuuta 1942 Shinonome Sasebon laivastoarsenaali 12. elokuuta 1926 26. marraskuuta 1927 25. heinäkuuta 1928 upotettu 17. joulukuuta 1941 Usugumo Ishikawajima 21. lokakuuta 1926 26. joulukuuta 1927 26. heinäkuuta 1928 upotettu 7. heinäkuuta 1944 Shirakumo Fujinagata 27. lokakuuta 1926 27. joulukuuta 1927 28. heinäkuuta 1928 upotettu 16. maaliskuuta 1944 Isonami Uraga Dock Company 18. lokakuuta 1926 24. marraskuuta 1927 30. kesäkuuta 1928 upotettu 9. huhtikuuta 1943 Uranami Sasebon laivastoarsenaali 28. heinäkuuta 1927 29. marraskuuta 1928 30. kesäkuuta 1929 upotettu 26. lokakuuta 1944 === Ayanami-luokka === Ayanami- luokan hävittäjät Nimi Telakka Kölinlasku Vesille Valmis Kohtalo Ayanami Fujinagata 20. tammikuuta 1928 5. lokakuuta 1929 30. huhtikuuta 1930 miehisönsä upottama 15. marraskuuta 1942 Shikinami Maizurun laivastoarsenaali 6. heinäkuuta 1928 22. kesäkuuta 1929 24. joulukuuta 1929 upotettu 12. syyskuuta 1944 Asagiri Sasebon laivastoarsenaali 12. joulukuuta 1928 18. marraskuuta 1929 30. kesäkuuta 1930 upotettu 28. elokuuta 1942 Yūgiri Maizurun laivastoarsenaali 1. huhtikuuta 1929 12. toukokuuta 1930 3. joulukuuta 1930 upotettu 25. marraskuuta 1943 Amagiri Ishikawajima 28. marraskuuta 1928 27. helmikuuta 1930 10. marraskuuta 1930 upotettu 23. huhtikuuta 1944 Sagiri Uraga Dock Company 28. maaliskuuta 1929 23. joulukuuta 1929 30. tammikuuta 1931 upotettu 24. joulukuuta 1941 Oboro Sasebon laivastoarsenaali 29. marraskuuta 1929 8. marraskuuta 1930 31. lokakuuta 1931 upotettu 16. lokakuuta 1942 Akebono Sasebon laivastoarsenaali 25. lokakuuta 1929 7. marraskuuta 1930 31. heinäkuuta 1931 upotettu 13. marraskuuta 1944 Sazanami Maizurun laivastoarsenaali 21. helmikuuta 1930 6. kesäkuuta 1931 19. toukokuuta 1932 upotettu 14. tammikuuta 1944 Ushio Uraga Dock Company 24. joulukuuta 1929 17. marraskuuta 1930 14. marraskuuta 1931 antautunut liittoutuneille 15. syyskuuta 1945 romutettu 1948 == Lähteet == * === Viitteet === *
M/S Berlin

M/S Berlin on Scandlinesin omistama autolautta. Berlin on valmistunut vuonna 2016 ja se liikennöi Saksan Rostockin ja Tanskan Gedserin välillä. Matka-aika on 1 h 45 min. M/S Berlin korvasi aiemmin samalla reitillä liikennöineen M/S Prins Joachhim- nimisen aluksen. Alus on nimetty Saksan pääkaupungin Berliinin mukaan.Ulkomatala- verkkolehti, 4 /2016, sivu 10 https://issuu.com/ulkomatala/docs/um_2016-4 == Lähteet == Luokka:Scandlines Luokka:Autolautat
Graceland (albumi)

Graceland on Paul Simonin albumi, joka äänitettiin lokakuun 1985 ja kesäkuun 1986 välillä ja julkaistiin 25. elokuuta 1986. Eklektinen albumi yhdistelee Simonin omaa musiikkityyliä eteläafrikkalaiseen mbaqanga-musiikkiin. Albumin kokonaispituus on 63 minuuttia.All Music Review, William Ruhlmann Graceland oli suuri menestys, mutta koska Etelä-Afrikka oli kulttuuriboikotissa maan harjoittaman apartheid-politiikan vuoksi, albumi herätti myös arvostelua. Graceland sai vuonna 1987 Grammy-palkinnon vuoden albumina.Paul Simon: Past Grammy Awards, The Recording Academy Rolling Stone valitsi albumin 1980-luvun viidenneksi parhaaksi rocklevyksi. Vuonna 2006 albumi valittiin mukaan Yhdysvaltain kongressin kirjaston National Recording Registry -kokoelmaan, johon kootaan esteettisesti, historiallisesti tai kulttuurisesti merkittäviä yhdysvaltalaisia äänitteitä.Complete National Recording Registry Listing, Library of Congress. Viitattu 7.9.2020. == Kappaleet == # # # # # # # # # # # # # # # # # == Arvostelut == * Allmusic: Allmusic review * Drowned in Sound: 10/10Drowned in Sound * The Independent: The Independent * Pitchfork Media: 9.2/10Pitchfork Media * PopMatters: 10/10PopMatters * Robert Christgau: ARobert Christgau * Rolling Stone: Rolling Stone == Lähteet == Luokka:Paul Simonin albumit Luokka:Vuoden 1986 albumit Luokka:Grammy-palkitut albumit
Haptisuus

Haptisuus on kompleksiyhdisteiden ligandien ominaisuus, joka kuvaa ligandin metalliatomiin sitoutuneiden atomien määrää. Haptisuus on tärkeä käsite erityisesti organometalliyhdisteiden kemiassa. Haptisuus eroaa hampaisuudesta, siten, että haptisuus kuvaa yhteen keskusatomiin sitoutuneiden sidosten määrää, kun taas hampaisuus kuvaa koko ligandin kykyä muodostaa koordinaatiosidoksia. Tyypillisin ligandin haptisuus on yksi, mutta myös useampihaptiset ligandit ovat yleisiä ja niissä haptisuus on tyypillisimmin 2-8\. Kompleksien nimessä haptisuus ilmoitetaan kreikkalaisella aakkosella η (lausutaan hapto) ja numeerisella yläindeksillä. Numero kertoo haptisuuden. Esimerkiksi ferroseeni on bis(η5-syklopentadienyyli)rauta(II) (η5 lausutaan pentahapto). Samalla ligandilla voi olla komplekseja eri haptisuuksilla. Esimerkiksi syklopentadieeni voi olla mono-, tri- tai pentahaptinen (sitoutunut yhdellä, kolmella tai viidellä atomilla) ja bentseeni voi olla di-, tetra- tai heksahaptinen (sitoutunut kahdella, neljällä tai kuudella atomilla). Haptisuuden käsitteen ja terminologian esitti F. Albert Cotton vuonna 1968. Ligandin haptisuus voi muuttua kemiallisissa reaktioissa ja tämä on yksi toisiintumisreaktioiden tyyppi. Haptisuudella on vaikutusta kompleksien reaktioihin esimerkiksi nukleofiilien reaktioilla ligandien kanssa. Ligandit, joiden haptisuus on parillinen reagoivat helpommin kuin ligandit, joiden haptisuus on pariton. Avoketjuiset ligandit reagoivat syklisiä ligandeja helpommin. ==Lähteet== Luokka:Kemialliset ominaisuudet
Nigerin sisämaasuisto

Nigerin sisämaasuisto on laaja tulvatasanko ja järvialue Nigerjoen keskijuoksulla Malissa. Nigerjoen 400 kilometriä pitkä ja 125 kilometriä leveä sisämaasuisto ulottuu lounais-koillissuunnassa Ségousta Timbuktun jokisatamaan Koryoumeen. Se käsittää myös Nigerin sivujoen Banin alajuoksun. Alue rajoittuu etelässä ja idässä Bandiagaran ylänköön, lännessä ”kuolleeksi suistoksi” kutsuttuun muinaiseen tulva-alueeseen ja pohjoisessa itä-länsi -suuntaisiin hiekkadyyneihin. Sisämaasuiston laajuus on keskimäärin 40 000 neliökilometriä, mutta sen pinta-ala voi vaihdella kuivan ajan 30 000 neliökilometristä tulvakauden 80 000 neliökilometriin.The Niger River Basin, s. 14. Aluetta luonnehtivat lukuisat jokihaarat ja tulvajärvet, joita yleensä esiintyy jokien suistoissa. Sen ylä- ja keskiosa Ké Macinasta ja Dounasta alaspäin käsittää Nigerin ja Banin kaksi päähaaraa sekä järvialueen, johon kuuluvat muun muassa Débo, Wallado ja Korientze -järvet. Alaosan muodostaa Diréen ulottuva monimutkainen jokien ja tulva-altaiden verkosto, jonka suurimmat sivuhaarat ovat Issa Ber, Barra Issa ja Koli Koli.The Niger River Basin, s. 14–15. Sisämaasuisto varastoi vuosittain 7–70 kuutiokilometriä vettä. Tulva alkaa Koulikorosta syyskuussa, levittäytyy nopeasti tasangolle ja ohittaa Dirén kolme kuukautta myöhemmin. Ilmaan haihtuu ja maahan imeytyy noin 44 % virtauksesta. Sisamaasuiston reuna-alueilla sijaitsevien tulvajärvien kuten Aougoundoun, Dôn, Faguibinen, Garoun, Haribongon, Horon, Koraroun, Niangayen ja Télén pinta-ala on supistunut viime vuosikymmenten kuivuuden takia.The Niger River Basin, s. 15–16. Nigerin sisämaasuistoa hyödynnetään kalastuksessa, karjan laidunmaana ja maanviljelyksessä. Siellä sijaitsee Länsi-Afrikan laajin keinokastelujärjestelmä Office du Niger.The Niger River Basin, s. 6. Alue on myös tärkeä muuttolintujen pysähdyspaikkaThe Niger River Basin, s. 24.. Sisämaasuisto sai Ramsar-alueen statuksen vuonna 2004. ==Lähteet== * ===Viitteet=== Luokka:Malin maantiede Luokka:Malin Ramsar-alueet Luokka:Nigerin vesistö
Cis-duuriasteikko

Cis-duuriasteikko on Cisistä alkava sävelasteikko, johon kuuluvat sävelet Cis, Dis, Eis, Fis, Gis, Ais, His ja Cis. Cis-duurin rinnakkaissävellaji on ais- molli ja muunnossävellaji on cis-molli. Cis-duurin subdominanttisointu on Fis- duurisointu ja dominanttisointu on Gis-duurisointu. thumb|351px|Yhden oktaavin Cis-duuriasteikko. Cis-duuri on yksi harvimmin käytetyistä sävellajeista. Se mielletään usein vaikeaksi soittaa, koska sävelasteikossa on seitsemän ylennystä, eli kaikki sävelet soitetaan ylennettyinä. Usein sen sijasta käytetään sen enharmonista vastinetta, Des-duuria, jossa on vain viisi alennusta. ==Tunnettuja klassisia sävellyksiä Cis-duurissa== * Johann Sebastian Bach: Das wohltemperierte Klavier, Preludi ja fuuga nro. 3, Cis- duurihttp://imslp.org/wiki/Prelude_and_Fugue_in_C- sharp_major,_BWV_848_(Bach,_Johann_Sebastian) ==Cis-duurin etumerkintä eri nuottiavaimilla== ===Neljällä yleisimmällä avaimella=== { ew Staff \with{ \magnifyStaff #3/2 } << \time 4/16 \override Score.TimeSignature #'stencil = ##f { \clef treble \key cis \major s16 \clef alto \key cis \major s16 \clef tenor \key cis \major s16 \clef bass \key cis \major s16 } >> } Neljällä yleisimmällä nuottiavaimella (diskantti-, altto-, tenori- ja bassoavain) on vakiintuneet standardit, miten niille kirjoitetaan etumerkit. Cis-duurin etumerkit kirjoitetaan niille ylläolevin tavoin.https://mymusictheory.com/more-music-theory-topics/key-signatures- chart/ ==Lähteet== Luokka:Sävelasteikot
Mathias Emilio Pettersen

Mathias Emilio Pettersen (s. 3. huhtikuuta 2000 Manglerud, Norja) on norjalainen jääkiekkoilija, joka edustaa NHL-joukkue Dallas Starsin organisaatiota. Hän pelannee lähinnä AHL-liigaa Texas Starsissa. Aiemmin urallaan hän on pelannut muun muassa Calgary Wranglersissa. Pettersen edustaa myös Norjan jääkiekko maajoukkuetta. Pettersen on tullut tunnetuksi suosituista YouTube-videoista, joissa näkyy hänen otteitaan 10 ja 15 ikävuoden välillä. == Lähteet == Luokka:Norjalaiset jääkiekkoilijat Luokka:Dallas Starsin pelaajat Luokka:Calgary Flamesin varaamat pelaajat Luokka:Vuonna 2000 syntyneet Luokka:Elävät henkilöt
Högbensjön

Högbensjön on järvi läntisellä Uudellamaalla Raaseporin (entisen Karjaan) ja Inkoon kuntien alueella. Sen pinta-ala on 2,9 neliökilometriä, syvyys 6,49 metriä ja pinnankorkeus 28,8 metriä. Järvi kuuluu Bruksträsketin valuma- alueeseen (81.070). == Lähteet == Luokka:Raaseporin järvet Luokka:Inkoon järvet Luokka:Bruksträsketin vesistö
Arpajon-sur-Cère

Arpajon-sur-Cère on kunta keskisessä Ranskassa Cantalin departementissa Auvergne-Rhône-Alpesin alueella. ==Nähtävyyksiä== Kunnan nähtävyyksiä ovat 1200-luvulta peräisin oleva linna Château de Conros sekä alkujaan 1300-luvulta oleva linna Château de Carbonat. Linna oli ajan saatossa pahoin raunioitunut ja se rakennettiin uudelleen 1900-luvulla.Tour de France 2016 ==Lähteet== ==Aiheesta muualla== Luokka:Cantalin kunnat